ஆகாஷ் எஸ். மாதவன்

ஆகாஷ் எஸ். மாதவன் (Akash S. Madhavan) கேரளாவைச் சேர்ந்த ஓர் இந்திய தடகள விளையாட்டு வீரர் ஆவார். இந்தியாவைப் பிரதிநிதித்துவப்படுத்தி, உலகக் குள்ளர் விளையாட்டுப் போட்டிகளில் குண்டு எறிதலில் வெள்ளிப் பதக்கத்தையும், வட்டெறிதலில் வெண்கலத்தையும், ஈட்டி எறிதலில் வெங்கலத்தையும் வென்றுள்ளார்.

 சொந்த வாழ்க்கை 
கேரளாவின் மலப்புறம் மாவட்டத்திலுள்ளமேலாற்றூர் எனும் ஊரில் சேதுமதவன் மற்றும் கீதா ஆகியோருக்கு மகனாக ஆகாஷ் பிறந்தார். இவர் குள்ள உருவம் உருவாக்கும் மரபணுப் பிறழ்ச்சி எனும் எலும்பு வளர்ச்சிக் குறைஎலும்பு வளர்ச்சிக் குறைபாட்டால் பாதிக்கப்பட்டுள்ளார். இவரது உயரம் 130 செமீ மட்டுமே. பெரிந்தல்மண்ணையில் உள்ள வள்ளுவநாடு வித்யா பவனில் இவரது ஆரம்பக் கல்வி கற்றார். அங்குள்ள உடற்கல்வி ஆசிரியரான யு. கே. ஹரிதாஸ் தான் இவரை தடகளத்தில் ஈடுபட ஊக்குவித்தார். கோயம்புத்தூர் தமிழ்நாடு பொறியியல் கல்லூரியில் தானுந்து இயந்திரப் பொறியியலில் பட்டம் பெற்ற பிறகு, ஒரு நிறுவனத்தில் சேவை மைய ஆலோசகராக பணியில் சேர்ந்தார். ஆனால் இவரது உயரம் காரணமாக அங்கு தொடர்ந்து பணிபுரிய இயலவில்லை.

ஆகாஷ் 2020 கேரள உள்ளாட்சித் தேர்தலில் பாரதிய ஜனதா கட்சியின் வேட்பாளராக மேலாற்றூர் கிராம ஊராட்சியின் 15 வது வார்டில் போட்டியிட்டார். தற்போது, பாஜகவின் மலப்புறம் மாவட்ட விளையாட்டு பிரிவு ஒருங்கிணைப்பாளராகவும் உள்ளார்.

 குடும்பம் 
இந்தோனீசியாவின் சுராபாயா நகரைச் சேர்ந்த தேவி சித்தி செண்டாரி என்பவரை ஆகாஷ் மணந்தார். இவர்களது திருமணம் அங்காடிபுரத்தில் உள்ள திருமாந்தாம்குன்னு கோயிலில் நடைபெற்றது.

தற்போது ஆகாஷ் தனது தந்தையுடன் இணைந்து பெரிந்தல்மண்ணையில் ஆயுர்வேதம் மற்றும் அழகு சாதனப் பொருட்களை விற்பனை செய்து வருகிறார்.

 தொழில் வாழ்க்கை 
2013 ஆம் ஆண்டில் உலக குள்ளர்கள் விளையாட்டுப் போட்டிகளில், ஆகாஷ் குண்டு எறிதலில் வெள்ளியும், வட்டெறிதலில் வெண்கலமும் வென்றார். மேலும் 2017 -இல், ஈட்டி எறிதலில் வெங்கலமும் வென்றார்."Akash S Madhavan: Touching the sky with laurels". The Times of India. 22 August 2017. தேசிய இணை-இறகுப்பந்தாட்டப் போட்டியின் இரட்டையர் பிரிவிலும் தங்கம் வென்றார்.

 மேற்கோள்கள் 

பகுப்பு:வாழும் மக்கள்
பகுப்பு:விளையாட்டு வீரர்கள்